Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19), и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од Ч. П. од Скопје, поднесена против Државната изборна комисија, по предметот Барање за пристап до информации од јавен карактер, на 31.01.2025 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Ч. П. од Скопје, поднесена против Државната изборна комисија, заведена во Агенцијата под бр.08-345 на 28.01.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Ч. П. од Скопје како што е наведено во Жалбата на 26.11.2024 година, преку електронска пошта поднел Барање за пристап до информации од јавен карактер до Државната изборна комисија, со кое побарал по е-маил да му се достави фотокопија од следната информација:

* 1. „Конечни резултати само за Избирачките места : бр.2830, бр.2842/1 и бр.2844 од Локалните избори одржани во 2021 година за Советот на Општина Центар, само за ВМРО-ДПМНЕ и Коалицијата и за СДСМ и Коалицијата“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-345 на 18.12.2024 година.

Агенцијата, преку е-маил заведен под бр.08-345 од 18.12.2024 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и донесе Решение бр.08-345 од 30.12.2024 година со кое **ЈА УВАЖИ и му наложи на Имателот на информации да постапи по Барањето на Барателот** согласно одредбите од Законот за слободен пристап до информации од јавен карактер.

Поради не спроведување на Решението на Агенцијата, Барателот на информации на 28.01.2025 година до Агенцијата поднесе Жалба, заведена во Агенцијата под бр.345.

Агенцијата, преку е-маил заведен под бр.08-345 од 28.01.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 29.01.2025 година Барателот на информаци до Агенцијата достави е-маил заведен под бр. 08-345 на 30.01.2025 година, со кој ја извести Агенцијата дека „Ве известувам дека ја повлекувам Жалбата од 28.01.2025 година, бидејќи денес на 29.01.2025 година ги добив бараните информации од јавен карактер, со донесено позитивно Решение од ДИК како имател на информациите...Во прилог Ви го доставувам добиеното позитивно Решение како доказ.“ Во прилог го достави Решението на Имателот бр.03-27/2 од 29.01.2025 година, со кое се дозволува пристапот до бараните информации.

На 30.01.2025 година Имателот на информации до Агенцијата достави Известување бр.03-27/3 од 29.01.2025 година, со кое ја извести Агенцијата дека: „на ден 29.01.2025 година донесе Решение по барањето и истото го достави до барателот“. Во прилог го достави и Решението бр.03-27/2 од 29.01.2025 година.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Заменик директор/Zëvendës drejtor,**

**Blerim Iseni**